استنيتهم ليوم بس بلش لقاء العصافير تاعهم و عالسريع حملت حالي و طلعت ع دارها افسد عنها و انا واقفه و محنشه زي الحيه بدي افسد فتحتلي امها و حكتلي تفضلي فوتي و سكرت الباب بعد ما فتت بكل هدوء و رواق مع ابتسامه بارده مش مريحه لفت علي و حكتلي كيف اساعدك حكتلها بنتك هيك هيك حكيت بشجاعه و غل طلعت كل الغيره الي معشه جواتي ابتسمتلي و حكتلي اوك ارتاحي راجعتلك انا قعدت مرتاحه و فارده زي الطاوس و بستنى اسمع صوت القتله او صوتها و امها بترميها من الشباك بس ما اشوف الا هي و امها داخلين علي عالصالون و حاملات شباشب امها سكرت البرادي و انا تطلعت عليهم و صرت احكي وحدو الله ي جماعه بس بعديها نزلو فيني كإنهم ماسكين حرباي و بقتلو فيها بعد دقايق صحيت لقيت حالي مرميه ع باب دارهم و انا مقلوبه ع ضهري زي الصرصور المدبوح و جسمي متخدر من الضرب و شعري ممزوع قمت بالويل و انا بتوجع و بعيط و نزلت الدرج ونا بعرج و مكسور خاطري و لما وصلت اخر الدرج فتحت بنتها الكلبه الباب و رمت علي حفايتي و خبطت الباب بوجهي 